CELEX: 62009CA0153
Language: et
Date: 2010-12-02 00:00:00
Title: Kohtuasi C-153/09: Euroopa Kohtu (esimene koda) 2. detsembri 2010 . aasta otsus (Verwaltungsgericht Schwerini (Saksamaa) eelotsusetaotlus) — Agrargut Bäbelin GmbH & Co KG versus Amt für Landwirtschaft Bützow (Ühine põllumajanduspoliitika — Teatavate toetuskavade ühtne haldus- ja kontrollisüsteem — Määrus (EÜ) nr 1782/2003 — Ühtne otsemaksete kava — Maa tootmisest kõrvale jätmise toetusõigused — Artikli 54 lõige 6 — Määrus (EÜ) nr 796/2004 — Artikli 50 lõige 4 — Kogu kasutatava maa ala deklareerimine maa tootmisest kõrvale jätmise toetusõiguste kasutamiseks — Artikli 51 lõige 1 — Sanktsioon)

29.1.2011   
            
            
               ET
            
            
               Euroopa Liidu Teataja
            
            
               C 30/4
            
         Euroopa Kohtu (esimene koda) 2. detsembri 2010. aasta otsus (Verwaltungsgericht Schwerini (Saksamaa) eelotsusetaotlus) — Agrargut Bäbelin GmbH & Co KG versus Amt für Landwirtschaft Bützow
   (Kohtuasi C-153/09) (1)
   
   (Ühine põllumajanduspoliitika - Teatavate toetuskavade ühtne haldus- ja kontrollisüsteem - Määrus (EÜ) nr 1782/2003 - Ühtne otsemaksete kava - Maa tootmisest kõrvale jätmise toetusõigused - Artikli 54 lõige 6 - Määrus (EÜ) nr 796/2004 - Artikli 50 lõige 4 - Kogu kasutatava maa ala deklareerimine maa tootmisest kõrvale jätmise toetusõiguste kasutamiseks - Artikli 51 lõige 1 - Sanktsioon)
   2011/C 30/05
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Schwerin
   
      Põhikohtuasja pooled
   
   
      Hageja: Agrargut Bäbelin GmbH & Co. KG
   
      Kostja: Amt für Landwirtschaft Bützow
   
      Ese
   
   Eelotsusetaotlus — Verwaltungsgericht Schwerin — Nõukogu 29. septembri 2003. aasta määruse (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/200 (ELT L 270, lk 1, ELT eriväljaanne 3/40, lk 269), artikli 54 ja komisjoni 21. aprilli 2004. aasta määruse (EÜ) nr 796/2004, millega kehtestatakse määruses (EÜ) nr 1782/2003 ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (ELT L 141, lk 18, ELT eriväljaanne 3/44, lk 243) artiklite 50 ja 51 tõlgendamine — Põllumajandustoetused — Põllumajandustootja kohustus taotleda maa tootmisest kõrvale jätmise toetusõiguseid enne muude toetusõiguste taotlemist, vältimaks liigseid deklaratsioone — Selle kohustuse rikkumine põllumajandustootja poolt, kellel pärast maa tootmisest kõrvale jätmist ei ole enam haritavat maad — Sanktsioonid
   
      Resolutsioon
   
   
               1.
            
            
               Nõukogu 29. septembri 2003. aasta määruse (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (muudetud nõukogu 20. veebruari 2006. aasta määrusega (EÜ) nr 319/2006), artikli 54 lõiget 6 tuleb tõlgendada nii, et põllumajandustootja võib saada toetust tema käsutuses olevate toetusõiguste alusel — sealhulgas maa-ala eest, mis ei ole maa tootmisest kõrvale jätmiseks toetuskõlblik — vaid siis, kui ta on enne kõik maa tootmisest kõrvale jätmise toetusõigused aktiveerinud.
            
         
               2.
            
            
               Komisjoni 21. aprilli 2004. aasta määruse (EÜ) nr 796/2004, millega kehtestatakse nõukogu määruses (EÜ) nr 1782/2003 ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (muudetud komisjoni 27. aprilli 2006. aasta määrusega (EÜ) nr 659/2006), artiklit 51 koostoimes artikli 50 lõikega 4 tuleb tõlgendada nii, et õiguskindluse põhimõttest lähtudes ei ole artikli 51 lõikes 1 ette nähtud sanktsioon kohaldatav põllumajandustootja suhtes, kes, olles jätnud maa tootmisest kõrvale jätmise toetusõigused täies ulatuses aktiveerimata põhjusel, et tema käsutuses ei olnud piisaval arvul hektareid, mis on maa tootmisest kõrvale jätmiseks toetuskõlblikud, on aktiveerinud püsikarjamaaga seotud toetusõigused.
            
         
      (1)  ELT C 180, 1.8.2009.